CELEX: 32009R0101
Language: da
Date: 2009-02-03 00:00:00
Title: Kommissionens forordning (EF) nr. 101/2009 af 3. februar 2009 om ændring af forordning (EF) nr. 1800/2004 for så vidt angår godkendelsesbetingelserne for fodertilsætningsstoffet Cycostat 66G (EØS-relevant tekst)

4.2.2009   
            
            
               DA
            
            
               Den Europæiske Unions Tidende
            
            
               L 34/5
            
         
      KOMMISSIONENS FORORDNING (EF) Nr. 101/2009
   af 3. februar 2009
   om ændring af forordning (EF) nr. 1800/2004 for så vidt angår godkendelsesbetingelserne for fodertilsætningsstoffet Cycostat 66G
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
   ud fra følgende betragtninger:
   
               (1)
            
            
               Tilsætningsstoffet robenidinhydrochlorid, 66 g/kg (Cycostat 66G), i det følgende benævnt »Cycostat 66G«, som knytter sig til godkendelsens indehaver Alpharma (Belgien) BVBA, og som tilhører gruppen »Coccidiostatika og andre lægemidler«, blev godkendt på visse betingelser i henhold til Rådets direktiv 70/524/EØF (2). Ved Kommissionens forordning (EF) nr. 1800/2004 (3) blev dette tilsætningsstof godkendt for en periode på ti år til slagtekyllinger, kalkuner og slagtekaniner. Tilsætningsstoffet blev anmeldt som et eksisterende produkt i henhold til artikel 10 i forordning (EF) nr. 1831/2003. Eftersom alle de oplysninger, der kræves i henhold til nævnte bestemmelse, blev indgivet, blev tilsætningsstoffet opført i EF-registret over fodertilsætningsstoffer.
            
         
               (2)
            
            
               I henhold til forordning (EF) nr. 1831/2003 kan godkendelsen af et tilsætningsstof ændres efter anmodning fra indehaveren af godkendelsen og på basis af en udtalelse fra Den Europæiske Fødevaresikkerhedsautoritet (i det følgende benævnt »autoriteten«). Alpharma (Belgien) BVBA, som er indehaver af godkendelsen af Cycostat 66G, har indgivet en ansøgning, hvori det foreslås at ændre betingelserne for godkendelsen til slagtekyllinger og kalkuner ved at indføre en maksimalgrænseværdi for restkoncentrationer og ved at ændre tilbageholdelsesperioden som evalueret af autoriteten. Virksomheden fremlagde samtidig oplysninger til støtte for ansøgningen.
            
         
               (3)
            
            
               I sin udtalelse af 16. september 2008 (4) konkluderede autoriteten, at der ikke på grundlag af sikkerhedsbetragtninger er behov for at fastsætte en tilbageholdelsesperiode for slagtekyllinger og dermed heller ikke for maksimalgrænseværdier. Autoriteten konkluderede det samme for kalkuner. Den foreslog dog konkrete værdier for det tilfælde, at maksimalgrænseværdier skulle være påkrævet. Autoriteten foreslog endvidere at fastholde tilbageholdelsesperioden på fem dage for at undgå uønskede smagsindtryk i spiseligt væv af fjerkræ, hvortil der er anvendt Cycostat 66G.
            
         
               (4)
            
            
               For at sikre et højt sikkerhedsniveau for forbrugerne og en mere effektiv kontrol med, at Cycostat 66G anvendes korrekt, bør der fastsættes maksimalgrænseværdier i overensstemmelse med autoritetens anbefalinger. Med henblik på at sikre, at kødets organoleptiske egenskaber er tilfredsstillende, bør tilbageholdelsesperioden på fem dage fastholdes.
            
         
               (5)
            
            
               Forordning (EF) nr. 1800/2004 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilaget til forordning (EF) nr. 1800/2004 erstattes af bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. februar 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29.
   
      (2)  EFT L 270 af 14.12.1970, s. 1.
   
      (3)  EUT L 317 af 16.10.2004, s. 37.
   
      (4)  Videnskabelig udtalelse, afgivet af Panelet for Tilsætningsstoffer og Produkter eller Stoffer, der Anvendes i Foder, efter anmodning fra Europa-Kommissionen, om et forslag om maksimalgrænseværdier og tilbageholdelsesperiode for Cycostat 66G til slagtekyllinger og slagtekalkuner. EFSA Journal (2008) 798, s. 1.
   
      BILAG
      
                  Tilsætningsstoffets registreringsnummer
               
               
                  Navn og registreringsnummer på den person, der er ansvarlig for tilsætningsstoffets markedsføring
               
               
                  Tilsætningsstof
                  (handelsnavn)
               
               
                  Sammensætning, kemisk betegnelse og beskrivelse
               
               
                  Dyreart eller kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
               
                  Maksimalgrænseværdier for restkoncentrationer (MRL) i de relevante animalske fødevarer
               
            
                  mg aktivstof/kg fuldfoder
               
            
                  Coccidiostatika og andre lægemidler
               
            
                  E 758
               
               
                  Alpharma (Belgien) BVBA
               
               
                  Robenidin-hydrochlorid, 66 g/kg
                  (Cycostat 66G)
               
               
                  
                               
                           
                           
                              Tilsætningsstoffets sammensætning:
                              Robenidinhydrochlorid: 66 g/kg
                              Lignosulfonat: 40 g/kg
                              Calciumsulfatdihydrat: 894 g/kg
                           
                        
                               
                           
                           
                              Aktivstof:
                              Robenidinhydrochlorid, C15H13Cl2N5 . HCl,
                              1,3-bis[(p-chlorbenzyliden)amino]guanidinhydrochlorid
                              CAS-nummer: 25875-50-7
                           
                        
                               
                           
                           
                              Beslægtede urenheder:
                              N,N′,N″-Tris[(p-Cl-benzyliden)amino]guanidin: ≤ 0,5 %
                              Bis-[4-Cl-benzylidene]hydrazine: ≤ 0,5 %
                           
                        
               
                  Slagtekyllinger
               
               
                  —
               
               
                  30
               
               
                  36
               
               
                  Anvendelse de sidste 5 dage før slagtning forbudt
               
               
                  29.10.2014
               
               
                  800 μg robenidinhydrochlorid/kg for våd lever
                  350 μg robenidinhydrochlorid/kg for våd nyre
                  200 μg robenidinhydrochlorid/kg for våd muskel
                  1 300 μg robenidinhydrochlorid/kg for våd hud/vådt fedt
               
            
                  Kalkuner
               
               
                  —
               
               
                  30
               
               
                  36
               
               
                  Anvendelse de sidste 5 dage før slagtning forbudt
               
               
                  29.10.2014
               
               
                  400 μg robenidinhydrochlorid/kg for hud/fedt
                  400 μg robenidinhydrochlorid/kg for våd lever
                  200 μg robenidinhydrochlorid/kg for våd nyre
                  200 μg robenidinhydrochlorid/kg for våd muskel
               
            
                  Slagtekaniner
               
               
                  —
               
               
                  50
               
               
                  66
               
               
                  Anvendelse de sidste 5 dage før slagtning forbudt
               
               
                  29.10.2014
               
               
                  —